Մասնավորապես, պաշտպանական կողմը պնդում է, որ Արթուր Կարապետյանն անգամ ցանկության դեպքում չէր կարողանա վարկի հետ կապված որևէ գործարք կատարել, եթե վերադասի կողմից լիազորված չլիներ: Մասնավորապես՝ ըստ պաշտպանական կողմի՝ բանկում մի շարք ստորաբաժանումներ կան, որոնք պատասխանատու են մինչև վարկի տրամադրումը ստուգել պոտենցիալ վարկառուի տրամադրած փաստաթղթերի իսկությունը, իրավունակությունը, վարկունակությունը, նպատակների իրական լինելու հանգամանքը և վարկի տրամադրման համար ռիսկային այլ գործոններ: Այս ստորաբաժանումներից յուրաքանչյուրը կատարում է իր գործառույթը, և արդյունքում ստացված տվյալների հիման վրա բանկի խորհուրդը որոշում է կայացնում վարկը տրամադրելու կամ չտրամադրելու վերաբերյալ: Դրանից հետո միայն բանկը կառավարչին լիազորում է կնքել վարկի հետ կապված պայմանագիրը: